Ya gara-gara tak sms wingi kae, aku ra ngerti yen smsku kuwi bakal nuwuhake pepenginane supaya bisa luwih cerak ma­neh karo aku. Jujur, aku ora ana perasaan babar pisan karo dheweke. Nanging, te­tep wae smse tak bales kanthi becik. Aku mung ora kepengin nglarani atine mas Bayu. Kuwi thok. Nanging ora bisa tak se­laki uga, aku jeleh marang sms-smse dheweke, kepara yen arep telpon, mesthi ra tau tak angkat, mbokmenawa wae aku dianggep jahat. Ah, luwih. Suwe-suwe sms-smse mas Bayu jarang tak bales. Ora pisan pindho dheweke sms yen lagi dolan ning Jogja, dheweke pengin dolan ning kosku. Ora tau tak paelu. Mbokmenawa wis banget kesele anggone sms aku, mas Bayu banjur dadi jarang sms, malah al­hamdulillah kanggoku.